Ο τρελλός τάχει 400

Το Ο τρελλός τάχει 400 (ή Ο τρελός τα 'χει 400) είναι μια ελληνική κωμική ταινία του 1968, σε σκηνοθεσία Κώστα Καραγιάννη και σε σενάριο Λάκη Μιχαηλίδη. Στην ταινία πρωταγωνιστεί ο Λάμπρος Κωνσταντάρας μαζί με τους Καίτη Πάνου, Σμαρώ Στεφανίδου, Δέσποινα Στυλιανοπούλου, Κατερίνα Γώγου και Αλέκο Τζανετάκο. Η παραγωγή έγινε από την Καραγιάννης - Καρατζόπουλος. Στο επίκεντρο της ταινίας είναι ένας φτωχός βιοπαλαιστής, ο Λάμπρος, ο οποίος προσπαθεί μέσω λαχείων να καλυτερέψει τη ζωή του. Όταν, όμως, κερδίζει το λαχείο τρελαίνεται και τον κλείνουν στο ψυχιατρείο. Έτσι μένουν στο σπίτι η γυναίκα του η κόρη του και η πεθερά του, οι οποίες κάνουν τη μεγάλη ζωή, χωρίς να υπολογίζουν ότι θα βγει ποτέ από την κλινική. Πράγμα που τελικά γίνεται και φέρνει τα πάνω κάτω στις ανέσεις που είχαν μάθει να απολαμβάνουν έως τότε, καθώς τους παίρνει τα όλα τα λεφτά.Η ταινία έκανε πρεμιέρα το 1968, και παιζόταν στους κινηματογράφους και την επόμενη χρονιά, κόβοντας 408.043 εισιτήρια, τερματίζοντας 10η, μεταξύ των 108 ταινιών εκείνης της σεζόν.

 Ο Λάμπρος Λαμπρέτας, ένας φτωχός οικογενειάρχης, που ζει και με την πεθερά του, η οποία τον ταλαιπωρεί, προσπαθεί να βγάλει χρήματα μέσω λαχείων. Όταν, ένα απόγευμα είναι όλη η οικογένεια στο σαλόνι, ο Λάμπρος ελέγχοντας του αριθμούς του λαχείου του στην εφημερίδα, σηκώνεται και αρχίζει να τραγουδά το γνωστό παραδοσιακό τραγούδι "Ιτιά", επειδή είχε κερδίσει τον πρώτο αριθμό. Τότε οι οικογένεια του τον πάει σε ψυχιατρική κλινική. Κατά τη διάρκεια της απουσίας του, η γυναίκα του, η κόρη του και η πεθερά του, καταπιάνονται με συνήθειες της "μεγάλης ζωής", προχωρώντας σε διάφορες αλλαγές τόσο στο σπίτι όσο και στα οικογενειακά τους. Αλλάζουν έτσι όλη την επίπλωση του σπιτιού και προσέλαβαν οικιακή βοηθό, η κόρη του Καίτη εγκατέλειψε τον Φώτη, που δούλευε σε βενζινάδικο, και έχει δημιουργήσει σχέση με τον Τζίλη, έναν άεργο γιο ενός εφοπλιστή. Η πεθερά και η σύζυγος σπαταλούν πολλά χρήματα για τον καλλωπισμό τους, ενώ ο κουνιάδος του παράτησε τη δουλειά του στο συνεργείο και ασχολείται με την ηθοποιία, περιμένοντας να κάνει την πρώτη του ταινία. Όλοι είναι σίγουροι ότι ο "τρελός" δεν πρόκειται ποτέ να γίνει καλά, εκτός από τη γυναίκα του, τη Σοφία, η οποία ήταν η λογικότερη από όλους. Εντούτοις, ο Λάμπρος γίνεται καλά και τον αφήνουν να φύγει, δίνοντάς του εξιτήριο ότι εξήλθε κανονικώς, δίνοντάς του και κάποια ελαφρυντικά στην όποια επιθετική ίσως συμπεριφορά μπορεί να έχει. Ο Λάμπρος, περπατώντας για το σπίτι του, διαπιστώνει πόσες αλλαγές έχουν γίνει γενικότερα και καταλήγει ότι μάλλον οι γνωστικοί είναι περισσότερο τρελοί από τους τρελούς. Στο σπίτι του, που δεν ξέρουν τίποτα για αυτό, έχει έρθει ο σκηνοθέτης που θα κάνει ταινία με τον Χρήστο, τον κουνιάδο του. Όταν η πεθερά του βάζει στοίχημα πως ο Λάμπρος δεν θα βγει ποτέ από το ίδρυμα, ο Λάμπρος απαντά πόσα; Όταν εκείνη ρώτησε ποιος έβαλε το στοίχημα βλέπουν όλοι τον Λάμπρο. Αρχικά μένει ο Λάμπρος στο σπίτι, μέχρι που του γνωρίζουν τον νέο αρραβωνιαστικό της Καίτης, με τον οποίον έχουν λογοφέρει προηγουμένως. Τότε, ο Λάμπρος που βλέπει πώς έχει αλλάξει το σπίτι του, παίρνει τα λεφτά και φεύγει, για να τους νουθετήσει. Μαζί του, σε αυτό το σχέδιο, παίρνει μέρος και ο Φώτης, ο πρώην αρραβωνιαστικός της Καίτης. Στην υπόλοιπη ταινία ο Λάμπρος κάνει τη "μεγάλη ζωή" για να προκαλέσει την οικογένεια του, η οποία ό,τι είχε το έχασε: Ο σκηνοθέτης ξεγελάει τον Χρήστο ότι έχει ταλέντο για να του φάει λεφτά. Ο Τζίλης αποδεικνύεται καιροσκόπος, και χωρίς τα λεφτά πλέον παρατάει την Καίτη. Πλέον, όταν φτάνουν στο απροχώρητο ο Λάμπρος βάζει σε εφαρμογή το τελευταίο στάδιο του σχεδίου και στέλνει τον Φώτη να ειδοποιήσει τους δικούς του ότι είναι βαριά άρρωστος. Όλοι τότε πάνε να τον δουν, και, εφόσον όλοι φαίνονται μετανιωμένοι, επανενώνεται με την οικογένειά του, ενώ η Καίτη συνδέεται ξανά με τον Φώτη. Λάμπρος Κωνσταντάρας... ως Λάμπρος Λαμπρέτας, που γίνεται τρελός, αφού έπιασε τον πρώτο λαχνό. Κατά την απουσία του το σπίτι άλλαξε προς το "χειρότερο", όμως με το σχέδιό του, θα το αλλάξει ξανά. Καίτη Πάνου... ως Σοφία Λαμπρέτα - Τσιμπιρλή, η σύζυγος του Λάμπρου, που κατά τη διάρκεια της απουσίας του, ήταν η πιο συνετή. Σμαρώ Στεφανίδου... ως Σουλτάνα Τσιμπιρλή/Τατάνα, η πεθερά του Λάμπρου, η οποία δε θέλει την επιστροφή του, καθώς ποτέ δεν τον συμπαθούσε. Δέσποινα Στυλιανοπούλου... ως Ασημίνα, η οικιακή βοηθός του σπιτιού, η οποία νομίζει πως ο κύριός της είναι στα "Κογκά". Κατερίνα Γώγου... ως Καίτη Λαμπρέτα, η κόρη του Λάμπρου, η οποία ξεγελιέται από τον προικοθήρα Τζίλη. Αλέκος Τζανετάκος... ως Τζίλης, η σχέση της Καιτής, ο οποίος είπε ψέματα πως είναι γιος εφοπλιστή και τους τρώει τα λεφτά, επίσης διατηρεί παράλληλα και άλλη σχέση με τη Σούζι. Θάνος Μαρτίνος... ως Φώτης, ο πρώην γαμπρός του Λάμπρου, που τον βοηθά με το σχέδιο του να νουθετήσει ξανά την οικογένειά του. Γιώργος Κάππης... ως Ρένος Μουσάκης, ο σκηνοθέτης που προσπαθεί να βγάλει λεφτά από τον κουνιάδο του Λάμπρου, ο οποίος νομίζει ότι έχει ταλέντο στην ηθοποιία. Θόδωρος Κατσαδράμης... ως Χρήστος Τσιμπιρλής, ο κουνιάδος του Λάμπρου ο οποίος νομίζει ότι έχει ταλέντο στην ηθοποιία. Νικήτας Πλατής... ως Αστυνομικός, που του παρουσιάζουν τον Λάμπρο και τον Τζίλη, αφού λογοφέραν στον δρόμο, πριν γνωριστούν στο σπίτι του ως αρραβωνιαστικός της κόρης του. Έλλη Λοΐζου... ως Σούζι, η σχέση του Τζίλη ενώ η Καίτη δεν ξέρει ότι ο Τζιλης την απατά με αυτήν. Γιώργος Κυριακίδης... ως ο βοηθός του Ρένου Μουσάκη Δημήτρης Νικολαΐδης... ως τρελός στο πάρκο, που θέλει να οδηγήσει τον κόσμο στη ζούγκλα. Ηλίας Καπετανίδης... ως νοσοκόμος του φρενοκομείου, ο οποίος λέει στον Λάμπρο, πόσο σημαντικό είναι το χαρτί που θα πάρει από το φρενοκομείο. Γιώργος Γρηγορίου... ως διευθυντής του φρενοκομείου. Νάσος Κεδράκας... ως αφεντικό του Φώτη, στο βενζινάδικο. Ραφαήλ Ντενόγιας... ως δικηγόρος, που στέλνει ο Λάμπρος στο σπίτι του, ζητώντας διαζύγιο. Γιώργος Λουκάκης... ως ιατρός του Λάμπρου στο ξενοδοχείο, που παριστάνει τον ετοιμοθάνατο. Απόστολος Σουγκλάκος... ως "οπαδός" του τρελού στο πάρκο Εύα Φρυδάκη... ως μοδίστρα Νίκος Τσουκαλάς... ως ιατρός του φρενοκομείου Ηλίας Καπετανίδης... ως ιατρός του φρενοκομείου Μέλια Ρήγα... ως νοσοκόμα του φρενοκομείου Ο τρελλός τάχει 400 στο Kragiannis-karatzopoulos.com Ο τρελλός τάχει 400 Αρχειοθετήθηκε 2016-03-27 στο Wayback Machine. στο 90lepta.gr Ο τρελός τα 'χει 400 στο IMDb Ο τρελλός τάχει 400 στο Cine.gr Ο τρελλός τάχει 400 Αρχειοθετήθηκε 2016-04-12 στο Wayback Machine. στο RetroDB